**Uspešno zaključena predstavitev novih interaktivnih učnih gradiv**

**V okviru razvoja "Kombiniranega učnega modela za srednje strokovno izobraževanje na področju strojništva in razvoj kompetenc dijakov in učiteljev za digitalno izobraževanje", smo uspešno izvedli prestavitve in usposabljanja tako učiteljev kot dijakov. Usposobili smo 96 učiteljev in gradiva predstavili 145 dijakom.**

Velikokrat se učitelji soočajo z izzivom, kako ustvariti, uporabiti in prenesti dobre prakse v lastno okolje. Razlog je v tem, da so omejeni s pomanjkanjem učnih modelov in ustreznih učnih gradiv. S projektom »Akademija za kombinirano učenje«, se razvijajo prav učna gradiva, ki bodo podpirala kombiniran način poučevanja in učenja.

V drugi polovici leta 2023, smo v okviru projekta predstavili nova učna gradiva za srednje strokovno izobraževanje na programu strojništva. Interaktivna učna gradiva so se v času predstavitev in usposabljanj učiteljev še vedno razvijala. Faza izpopolnjevanja gradiv sicer še vedno poteka.

* Prva predstavitev je v avgustu 2023 potekala za bodoče multiplikatorje, to je učitelje, ki so izrazili interes, da bi svoje znanje prenašali na druge učitelje.
* Naslednje predstavitve so potekale od oktobra do novembra v sedmih šolskih centrih po Sloveniji.

**V skupno osmih predstavitvah, smo tako uspešno usposobili 96 učiteljev in gradiva predstavili 145 dijakom.**

Poleg predstavitev in usposabljanj učiteljev, smo sodelujoče prosili za evalvacijo gradiv, ker je namen, da se gradiva resnično prilagodijo potrebam učiteljev, kar se tiče poučevanja. Seveda tudi potrebam kompetenc, ki jih potrebuje gospodarstvo od dijakov, ko vstopijo na trg dela.

|  |  |  |
| --- | --- | --- |
| **Datum** | **Lokacija predstavitve** | **Vabljeni učitelji iz programov strojništva:** |
| 29.8. 2023 | Šolski center Novo mesto, Srednja strojna šola. | ŠC: Novo Mesto, Velenje, Nova Gorica, Postojna, Celje, Ptuj, Sl. Konjice. STŠ Koper, STŠ Trbovlje, Strokovno izobraževalni center Lj., Srednja šola Murska Sobota |
| 25.10. 2023 | Šolski center Ljubljana, Srednja strojna in kemijska šola | ŠC: Lj., Postojna. SIC Lj. |
| 26.10. 2023 | Šolski center Celje, Srednja šola za strojništvo, mehatroniko in medije | ŠC: Celje, Zreče, STŠ Trbovlje |
| 6.11.2023 | Šolski center Škofja Loka, Srednja šola za strojništvo | ŠC: Šk Loka, Srednja strojna šola Jesenice |
| 9.11. 2023 | Šolski center Nova Gorica, Strojna, prometna in lesarska šola. | ŠC NG; Strojna šola Idrija, STŠ Koper |
| 13.11. 2023 | Šolski center Velenje, Šola za strojništvo, geotehniko in okolje | ŠC Velenje; ŠC Ravne na Koroškem |
| 14.11. 2023 | Šolski center Ptuj, Strojna šol. | ŠC: Ptuj, Maribor; Srednja tehniška šola Murska Sobota; DSŠ Lendava |
| 29.11. 2023 | Šolski center Novo mesto, Srednja strojna šola | ŠC NM; SŠ Kočevje, SŠ Črnomelj; SŠ Krško |

Zahvaljujemo se vsem ravnateljem in ravnateljicam, ki so nam priskočili na pomoč in nam pomagali pri organiziranju usposabljanj.

Zahvala tudi vsem učiteljem, ki so se predstavitev udeležili, in nam s svojimi idejami in predlogi še dodatno pomagali pri dokončni pripravi gradiv, ki so dostopna vsem zainteresiranim.

Vsa učna gradiva, kot tudi trende v poučevanju, pa še marsikaj drugega, bomo

predstavili na zaključni konferenci, ki bo potekala v sredo, 3.4. 2024, v HOTELU A,

pri Žalcu.

Ljubljana, december 2023